เรื่องร้องเรียน: รบกวนสอบถามว่า รถเมล์สายต่างๆ ที่แจ้งว่าวันที่ 1 พ.ย. 66 จะยุติให้บริการเดินรถ 5 เส้นทาง อยากทราบว่าคือ 1. หยุดไปเลย ไม่มีสายอื่นมาทดแทน  2. หยุดชั่วคราว  3. มีรถเมล์สายอื่นวิ่งแทนเส้นทางนั้น 4. เหตุผลที่ยุติให้บริการเดินรถปรับอากาศ ส่วนตัวที่ได้รับผลกระทบเต็มๆ คือสาย 140 เนื่องด้วยบ้านอยู่ โซนทางพระราม 2 ไปทำงานแถวอนุสาวรีย์ และมีประชาชนจำนวนมากที่โดยสารรถเมล์สายนี้ จะแก้มีทางแก้ในส่วนของเส้นทางนี้อย่างไรได้บ้างคะ หรือก็ต้องทำใจยอมรับในรูปแบบนี้ไป
การดำเนินการของเจ้าหน้าที่: องค์การขนส่งมวลชนกรุงเทพ (ขสมก)รับทราบเรื่องแล้ว ในกรณีขอเสนอความคิดเห็นเกี่ยวกับกรณีที่องค์การขนส่งมวลชนกรุงเทพเแจ้งยุติให้บริการเดินรถโดยสารปรับอากาศ จำนวน 5 เส้นทาง ดังนี้ 1. สาย ปอ. 8 เส้นทาง สะพานพระพุทธยอดฟ้า - เคหะชุมชนร่มเกล้า 2.สาย ปอ.34 เส้นทาง รังสิต - หัวลำโพง 2.สาย ปอ.39 เส้นทาง มหาวิทยาลัยธรรมศาสตร์ศูนย์รังสิต - อนุสาวรีย์ชัยสมรภูมิ 3.สาย ปอ.140 เส้นทาง แสมดำ - อนุสาวรีย์ชัยสมรภูมิ 4.สาย ปอ.517 เส้นทาง หมอชิต 2 - ศูนย์การค้าเทิดไท โดยจะเริ่มตั้งแต่วันที่ 1 พฤศจิกายน 2566 เป็นต้นไป ประชาชนไม่เห็นด้วยกับกรณีที่องค์การขนส่งมวลชนกรุงเทพแจ้งยุติให้บริการเดินรถโดยสารปรับอากาศเพราะทำให้ประชาชนได้รับผลกระทบ เช่น มีค่าโดยสารที่แพงขึ้น และรถร่วมที่นำมาบริการแทนก็มีจำนวนรถน้อย ส่งผลให้ประชาชนไม่ได้รับความสะดวกเป็นอย่างมาก จึงประสงค์ให้หน่วยงานที่เกี่ยวข้องพิจารณากรณีดังกล่าวที่จะไม่ยุติให้บริการเดินรถโดยสารปรับอากาศ เพื่อความสะดวกของประชาชนต่อไป นั้น ทางขสมก.เป็นเพียงผู้ประกอบการรายหนึ่งเท่านั้น ซึ่งต้องปฎิบัติตามที่ทางกรมขนส่งทางบกกำหนดสัมปทานเดินรถ 1 เส้นทาง 1 ผู้ประกอบการ หากยังคงนำรถวิ่งให้บริการในเส้นทางดังกล่าวจะเกิดเป็นคดีความเดินรถทับเส้นทางสัมปทาน ขออภัยในความไม่สะดวก
ความเห็นของผู้แจ้ง: แม้จะไม่ได้รับการแก้ไขปัญหาที่ต้นเหตุจริงๆ แต่ชื่นชมในเรื่องของระบบที่มีการตอบสนองกลับมาให้ได้ทราบค่ะ ขอเป็นกำลังใจให้จนท. และผู้เกี่ยวข้องทุกท่านค่ะ ต้องรับปัญหามากมาย แต่ก็จัดการปัญหาได้อย่างเป็นระบบ
พื้นที่: แขวงแสมดำ เขตบางขุนเทียน กรุงเทพมหานคร